Hanke maht olemasoleva aia ja värava lammutamiseks ning uue aia ja automaatikaga tiibvärava ehitamiseks.

Lammutada ja utiliseerida:

* olemasolev telliskivist postide ning alusmüüriga ja puitlippidega aed (tellismüüritise maht orienteeruvalt 6 kuupmeetrit)
* nurkrauast raamidega ning puitlippidega jalg- ja autovärav (vt. pildid Lisas 1.).

Aia alune betoonvöö ei vaja lammutamist ja seda tuleb kasutada uue aia vundamendina.

Paigaldada:

* aed
  + aia pikkus ca 20.1 m ühele poole väravat ja 3.6 m teisele poole väravat
  + postid vähemalt 60x40x2 mm nelikant metalltorust, krunditud ja värvitud värvikoodis RAL6009
  + metallpostide vahekaugus paigaldamisel mitte üle 3 m
  + postide ülemiste avade katteks korgid
  + vertikaalsed puitlipid 100 mm laiusega ja lippidevaheline vahe paigaldamisel 20 mm
  + lippide ülemine serv kaetud katteliistuga, mis ulatab 30-50 mm lipi tänavapoolsele küljele (võib olla nii L kui ka U kujulise ristlõikega katteliist)
  + kõik puitdetailid peensaetud või hööveldatud materjalist ning süvaimmutatud
  + aia ülemine serv sama kõrgel kui jalg- ja autovärava ülemine serv
  + aialippide alumise serva vahe betoonvundamendist 30-40 mm
  + aia kõige äärmiste postid kinnitada olemasoleva traatvõrkaia raamide külge
* jalgvärav
  + karprauast karkassile vertikaalselt kinnitatud puitlipid
  + metallkarkassi viimistlus sarnane aia metallpostide viimistlusele
  + puitlipid ja servaliist sarnaste mõõtmete ja töötlusega kui aial
  + avatud asendis vaba läbipääsu laius 1-1.1 m
  + väravahinged reguleeritavad vähemalt ühes suunas (väravatiiva kaugus vastaspostist)
  + värava sulgur lingi ja eurosüdamikule sobiva lukuga (südamik ei kuulu hanke mahtu)
  + värava avanemine õue poole
  + värava ülemine serv 1.5 m kõrgusel mõõdetuna õue sillutisest
  + värava alumise serva vahekaugus 150 mm õue sillutisest
* autovärav
  + karprauast karkassile vertikaalselt kinnitatud puitlipid
  + metallkarkassi viimistlus sarnane aia metallpostide viimistlusele
  + puitlipid ja servaliist sarnaste mõõtmete ja töötlusega kui aial
  + avatud asendis vaba läbipääsu laius 3.9-4.1 m
  + autovärava postide paigutus valitud selline, et läbisõidetava osa kirdepoolne serv on samal joonel õue unikivi sillutisega
  + väravahinged reguleeritavad vähemalt ühes suunas (väravapoolte omavaheline kaugus)
  + väravatiibade avanemisnurk vähemalt 100 kraadi
  + värava avanemine õue poole
  + värava ülemine serv samal sirgjoonel aia ülemise servaga
  + värava alumise serva vahekaugus 150 mm õue sillutisest
* väravapostid
  + postid vähemalt 100x100x3 mm nelikant metalltorust,
  + viimistlus sarnane aiapostide viimistlusele, sh ka kattekorgid
  + jalgvärava posti külge paigaldada musta värvi, välipaigalduseks mõeldud 230V pingega uksekella nupp (juhe tellija poolt eelnevalt postialuseni veetud), juhe postialusest nupuni paigaldada posti sisemusse
* automaatika
  + hanke mahtu kuulub Hörmann väravaautomaatika RotaMatic paigaldamine vastavalt tootja nõuetele (vt. Lisa 2. „Tiibvaravaajam\_RotaMatic\_paigaldamine\_ja\_kasutamine.pdf“), hanke mahtu ei kuulu automaatika ostmine
  + autovärav ja väravapostid projekteerida vastavalt Hörmanni nõuetele RotaMatic automaatika paigaldamiseks (vt. Lisa 3. „Hormanni\_kataloog.pdf“)
  + hanke mahtu ei kuulu automaatika toitejuhtme vedamine väravapostini, mahtu kuulub selle ühendamine koos vajalike tarvikutega
  + hanke mahtu kuulub automaatika toimimiseks vajaliku väravatiibade vahelise juhtmestiku ja kaitsetoru hankimine ning juhtme maa sisse (unikivi sillutise alla vähemalt 40 cm sügavusele) kaitsetorusse paigaldamine

Lisa 1. Lammutatava aia pildid

 